Illum, il-Kunsill laħaq qbil dwar il- qabdiet totali permissibbli (TACs) u l-kwoti tal-istati membri għas-sena d-dieħla għall-għaxar stokkijiet ta' ħut l-iktar importanti kummerċjalment fil-Baħar Baltiku . Dan il-qbil għalhekk jistabbilixxi kemm is-sajjieda Ewropej ser ikunu jistgħu jistadu u taħt liema kundizzjonijiet. F'konformità mal-aħħar parir xjentifiku li jenfasizza l-kundizzjonijiet ħżiena fil-Baħar Baltiku, il-Kunsill iddeċieda li jnaqqas l-opportunitajiet tas-sajd għall-maġġoranza tal-istokkijiet tal-ħut żdiedu moderatament biss għall- aringa fil-Golf ta' Riga nżammu għas- salamun fil-Golf tal-Finlandja It-tnaqqis kien partikolarment sinifikanti għall- bakkaljaw ta' fil- parti tal-Punent tal-Baħar Baltiku, u l-permess biex ikun hemm qabdiet aċċessorji biss fil-parti tal-Lvant Kellhom jittieħdu xi deċiżjonijiet kuraġġużi biex tinżamm is-saħħa tal-istokkijiet tal-ħut tal-Baħar Baltiku u s-sostenibbiltà fit-tul tas-sajd fiż-żona. Il-qbil tal-lum mhux biss jippermetti l-irkupru tal-istokkijiet, iżda jgħin ukoll biex jittaffew l-effetti soċjoekonomiċi fuq is-sajjieda tal-UE. Jari Leppä, Ministru għall-Agrikoltura u l-Forestrija tal-Finlandja u President tal-Kunsill Il-qbil fid-dettall Qbil tal-Kunsill dwar il-limiti ta' qbid tal-2020 fil-Baħar Baltiku Din ir-riżorsa bħalissa hi disponibbli biss bil-lingwa jew il-lingwi li ġejjin: Abbażi ta' proposta tal-Kummissjoni, il-kwantitajiet maqbula jqisu l-impenn li jintlaħqu l-objettivi tal- Politika Komuni tas-Sajd (PKS), inkluż l-ilħuq tal-MSY , kif ukoll il- provdut b'mod partikolari mill-Kunsill Internazzjonali għall-Esplorazzjoni tal-Baħar (ICES). Id-dispożizzjonijiet tal- pjan ta' ġestjoni pluriennali għall-Baħar Baltiku ukoll ġew segwiti mill-qrib. Minbarra li jistabbilixxi t-TACs u l-kwoti nazzjonali għal xi speċijiet, il-Kunsill qabel dwar miżuri addizzjonali dwar l-istokkijiet tal-bakkaljaw bħal: limiti aktar stretti għas-sajd rikreattiv (limiti tal-qabdiet ta' ħames kampjuni għal kull sajjied kuljum bħala regola ġenerali) perjodi ta' għeluq itwal fis-sottodiviżjonijiet 25 u 26 (mill-1 ta' Mejju sal-31 ta' Awwissu), fis-sottodiviżjonijiet 22–23 (mill-1 ta' Frar sal-31 ta' Marzu), u fis-sottodiviżjoni 24 (mill-1 ta' Ġunju sal-31 ta' Lulju) Minħabba li t-tnaqqis kbir maqbul fl-opportunitajiet tas-sajd ser iwassal għal konsegwenzi soċjoekonomiċi negattivi għas-sajd affettwat, l-istati membri fil-Baħar Baltiku u l-Kummissjoni enfasizzaw l-importanza li tiġi żgurata ġestjoni xierqa tal-kriżi Fil-livell reġjonali twettqet ħidma preparatorja li twassal għal qbil malajr permezz tal- , korp li jipprovdi pjattaforma għal diskussjoni dwar kwistjonijiet importanti tas-sajd fil-Baħar Baltiku, bħalissa taħt presidenza tal-Finlandja. Il-passi li jmiss Dan il-punt ser jiġi adottat formalment mill-Kunsill permezz ta' proċedura bil-miktub. Id-diskussjonijiet tal-lum kienu bbażati fuq proposta tal-Kummissjoni bl-Artikolu 43(3) tat-Trattat dwar il-Funzjonament tal-Unjoni Ewropea (TFUE) bħala l-bażi legali. Skont dan l-artikolu, huwa l-Kunsill li għandu jadotta miżuri dwar l-iffissar u l-allokazzjoni ta' opportunitajiet tas-sajd fil-qafas tal-politika komuni tas-sajd. Għaldaqstant, il-parteċipazzjoni tal-Parlament Ewropew u l-opinjoni tal-Kumitat Ekonomiku u Soċjali Ewropew mhumiex meħtieġa għall-adozzjoni ta' dan ir-regolament. Proposta tal-Kummissjoni 11814/19 Proposta tal-Kummissjoni 11814/19 ADD 1 Pjan ta' ġestjoni pluriennali tas-sajd għall-Baħar Baltiku L-iffissar ta' kwoti u limiti tal-qbid Ara l-paġna tal-laqgħa